Jabarkan Tempat dari Sukan Asia Tenggara 2017 dalam bahasa melayu

Sukan Asia Tenggara 2017 telah dianjurkan dalam beberapa negeri di Malaysia. Kesemua tempat yang sedia ada di Kompleks Sukan Negara Bukit Jalil telah dinaikkan taraf sementara sebuah velodrom baru, berharga RM 80 juta telah dibina di Nilai, Negeri Sembilan untuk menganjurkan acara lumba basikal trek. Velodrom tersebut telah disiapkan pada akhir Mac 2017 lalu dibuka pada 26 Mei 2017. Pada asalnya, Sabah dan Sarawak telah dipertimbangkan untuk penganjuran beberapa acara sukan. Bagaimanapun, Ketua Pegawai Eksekutif Sukan SEA 2017, Zolkples Embong telah memutuskan untuk tidak melibatkan negeri-negeri Malaysia Timur dengan memetik "kos tinggi" sebagai sebab utama untuk tidak melibatkan negeri-negeri tersebut.

Lebih daripada RM1.6 billion telah diperuntukkan oleh negara tuan rumah untuk menukarkan Kompleks Sukan Negara di Bukit Jalil, Kuala Lumpur, dan kawasan di sekitarnya kepada Bandar Sukan. Kerja-kerja fasa pertama adalah untuk menyediakan Stadium Nasional Bukit Jalil untuk menganjurkan temasya Sukan Asia Tenggara 2017.

Temasya Sukan Asia Tenggara ke-29 mempunyai 36 tempat untuk temasya sukan, 19 di Kuala Lumpur, 10 di Selangor, 3 di Putrajaya, 2 di Negeri Sembilan dan 1 masing-masing di Terengganu dan Kedah.